คลังโยกหญิงเก่ง"แพตริเซีย มงคลวนิช"คุมสำนักหนี้
ครม.ไฟเขียวปรับทัพคลัง โยก "แพตริเซีย มงคลวนิช" คุมก่อหนี้ และส่ง "ยุทธนา หยิมการุณ" คุมกรมธนารักษ์
3 ก.ย. 2562

ครม.ไฟเขียวปรับทัพคลัง โยก "แพตริเซีย มงคลวนิช" คุมก่อหนี้ และส่ง "ยุทธนา หยิมการุณ" คุมกรมธนารักษ์
ที่ประชุมคณะรัฐมนตรี (ครม.) มีมติเห็นชอบแต่งตั้งข้าราชกระทรวงการคลัง โดยแต่งตั้งนางแพตริเซีย มงคลวนิช ผู้ตรวจราชการกระทรวงการคลัง ขึ้นดำรงตำแหน่งผู้อำนวยการสำนักงานบริหารหนี้สาธารณะ (สบน.) แทนนายยภูมิศักดิ์ อรัญญาเกษมสุข ที่ถูกโยกให้ไปนั่งกรมบัญชีกลาง
นอกจากนี้ ครม. ยังเห็นชอบให้นายยุทธนา หยิมการุณ รองปลัดกระทรวงการคลัง ขึ้นดำรงตำแหน่ง อธิบดีกรมธนารักษ์ และตั้งนางปานทิพย์ ศรีพิมล ที่ปรึกษาสำนักงานคณะกรรมการนโยบายรัฐวิสาหกิจ (สคร.) ขึ้นดำรงตำแหน่งรองปลัดกระทรวง สำนักงานปลัดกระทรวง
ขณะเดียวกันได้ตั้ง นางญาณี แสงศรีจันทร์ ที่ปรึกษา กรมบัญชีกลาง ขึ้นดำรงตำแหน่งผู้ตรวจราชการกระทรวง สำนักงานปลัดกระทรวง นางศิริวัลย์ แก้วมูลเนียม ดำรงตำแหน่งรองปลัดกระทรวง และนายวิจักษณ์ อภิรักษ์นันท์ชัย ที่ปรึกษากรมศุลกากร ขึ้นดำรงตำแหน่งผู้ตรวจราชการกระทรวง สำนักงานปลัดกระทรวงฃ
ทั้งนี้ การแต่งตั้งทั้งหมด มีผลตั้งแต่วันที่ 1 ต.ค.2562 เป็นต้นไป ทั้งนี้ นับตั้งแต่วันที่ทรงพระกรุณาโปรดเกล้าฯ แต่งตั้ง